PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2007/VP/3/1/092	Bratislava 25.októbra 2007	

Protimonopolný úrad Slovenskej republiky, odbor koncentrácií, ako orgán príslušný na konanie podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov vo veci vrátenia správneho poplatku podnikateľovi Slovenské investičné družstvo, Osadná 11, 831 03 Bratislava, IČO: 00 011 088 zastúpeného JUDr. Valériou Haščákovou, advokátkou, Advokátska kancelária Križkova 9, 811 04 Bratislava 

                                                   rozhodol

podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov v spojení s Položkou 1 Sadzobníka správnych poplatkov tak, že vracia podnikateľovi podnikateľovi Slovenské investičné družstvo, Osadná 11, 831 03 Bratislava, IČO: 00 011 088 správny poplatok vo výške 5 000,- Sk (slovom päťtisíc korún slovenských). Správny poplatok bude vrátený na účet číslo 19 – 34611010/8120 vedený v Privatbanka, a. s..

Odôvodnenie:

Podnikateľ Slovenské investičné družstvo, listom zo dňa 18.04.2007 doručil Protimonopolnému úradu Slovenskej republiky, odboru koncentrácií (ďalej len „úrad“) návrh na obnovu správneho konania č. 0032/OK/2004.

V oznámení o začatí správneho konania o povolení obnovy konania, ktoré úrad zaslal účastníkovi konania listom č. 1679/PMÚ SR/2007, ho zároveň vyzval na zaplatenia správneho poplatku za podanie návrhu na obnovu konania v zmysle zákona č. 145/1995 Z.z. o správnych poplatkoch v znení neskorších predpisov, podľa Položky 1 bod 2 Sadzobníka správnych poplatkov vo výške 5000,- Sk. 

Predmetný správny poplatok vo výške 5000,- Sk bol podnikateľom Slovenské investičné družstvo uhradený prevodom na účet dňa 09.05.2007. 

Rozhodnutím úradu č. 2007/FK/3/1/031 zo 17.mája 2007 nebola povolená obnova konania o koncentrácii č. 0032/OK/2004, ktorej sa podnikateľ Slovenské investičné družstvo domáhal.

Rada Protimonopolného úradu SR (ďalej len „Rada úradu“) ako orgán príslušnému na konanie o rozklade podľa § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady 
č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), na základe podaného rozkladu preskúmala napadnuté rozhodnutie a podľa § 59 ods. 2 zákona o správnom konaní (správny poriadok) v znení neskorších predpisov zmenila rozhodnutím č. 2007/FK/R/2/088 prvostupňové rozhodnutie tak, že obnovu predmetného konania povolila. Predmetné rozhodnutie nadobudlo právoplatnosť dňa 23.10.2007

Podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak. Podľa Sadzobníka správnych poplatkov, Položka 1 zákona č. 145/1995 Z.z. o správnych poplatkoch v znení neskorších predpisov, sa poplatok zaplatený za podanie návrhu na obnovu konania vráti, ak sa obnova konania povolí.

Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:
     
Podľa ustanovenia § 10 ods. 6 zákona o správnych poplatkoch sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

                
                                                                                                Ing. Dušan Valo
                                                                                       riaditeľ odboru koncentrácií

Rozhodnutie sa doručí:  

1.	JUDr. Valéria Haščáková, advokátka, Advokátska kancelária Križkova 9, 811 04 Bratislava
2.	Protimonopolný úrad SR, ekonomický odbor